
Text rozhodnutia
Súd: Krajský súd Bratislava Spisová značka: 4Sp/128/2012 Identifikačné číslo súdneho spisu: 1012201704 Dátum vydania rozhodnutia: 31. 01. 2013 Meno a priezvisko sudcu, VSÚ: JUDr. Ľubomír Šramko ECLI: ECLI:SK:KSBA:2013:1012201704.1 Uznesenie Krajský súd v Bratislave v právnej veci navrhovateľa: pána V. J., trvale bytom Ž. XXX, Ž., aktuálne v Ú. na B. I. R. W. U. Ú. na B. B. H., Q. K.. X, H. proti odporcovi: Centrum právnej pomoci - Kancelária Žilina so sídlom Národná 34, Žilina v konaní o opravnom prostriedku navrhovateľa zo dňa 11.9.2012 proti rozhodnutiu odporcu Sp. zn.: 5N 1666/12, EV.č.: 3662/12 z 3.9.2012 takto r o z h o d o l : Krajský súd v Bratislave postupuje vec vedenú pod sp. zn. 4Sp/128/2012 miestne príslušnému Krajskému súdu v Banskej Bystrici. o d ô v o d n e n i e : Dňa 18.9.2012 bol konajúcemu Krajskému súdu v Bratislave (ďalej len súd) doručený prostredníctvom odporcu návrh - opravný prostriedok z 11.9.2012, ktorým sa navrhovateľ domáhal zrušenia napadnutého rozhodnutia odporcu Sp. zn.: 5N 1666/12, Ev.č. : 3662/12 z 3.9.2012. Napadnutým rozhodnutím odporca nepriznal navrhovateľovi nárok na poskytovanie právnej pomoci. Ako to je zrejmé z obsahu pripojeného administratívneho spisu odporcu, ako aj z napadnutého rozhodnutia, navrhovateľ má trvalé bydlisko v obci Ž., v čase vydania napadnutého rozhodnutia, resp. v čase podania návrhu sa nachádzal v Ú. na B. I. R. W. U. Ú. na B. B. H.. Podľa ust. § 11 ods.1 Občianskeho súdneho poriadku v platnom znení (ďalej len O.s.p.) konanie sa uskutočňuje na tom súde, ktorý je vecne a miestne príslušný. Príslušnosť sa určuje podľa okolností, ktoré tu sú v čase začatia konania a trvá až do jeho skončenia. Podľa ust. § 250l ods.1 Občianskeho súdneho poriadku (ďalej len O.s.p.) podľa ustanovení tejto hlavy sa postupuje v prípadoch, v ktorých zákon zveruje súdom rozhodovanie o opravných prostriedkoch proti neprávoplatným rozhodnutiam správnych orgánov. Podľa ust. ods. 2 citovaného zákonného ustanovenia pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250 a. Podľa ust. § 246 ods. 1 O.s.p. na preskúmavanie rozhodnutí a postupov sú vecne príslušné krajské súdy, ak zákon neustanovuje inak. Podľa ust. § 246a ods.2 O.s.p. v konaní podľa tretej hlavy tejto časti je miestne príslušný všeobecný súd navrhovateľa alebo krajský súd, v obvode ktorého je tento súd. Podľa ust § 85 ods. 1 O.s.p. všeobecným súdom občana je súd, v obvode ktorého má občan bydlisko, a ak nemá bydlisko, súd, v obvode ktorého sa zdržuje. Podľa ust § 14c písm. b/ zák. č. 371/2004 Z.z. o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov (v znení zákonov č. 428/2004 Z.z. a č. 757/2004 Z.z.) na konanie o opravných prostriedkoch proti rozhodnutiam vydaným v konaní o poskytnutí právnej pomoci podľa osobitného predpisu je príslušný Krajský súd v Banskej Bystrici pre obvod Krajského súdu v Banskej Bystrici, Krajského súdu v Žiline, Krajského súdu v Nitre. Podľa ust. § 250d ods.2 O.s.p. ak predseda senátu zistí, že súd nie je vecne alebo miestne príslušný, postúpi vec uznesením príslušnému súdu. S poukazom na vyššie citované zákonné ustanovenia súd skúmal svoju miestnu príslušnosť na konanie. Ako to vyplýva zo zisteného stavu veci - z obsahu administratívneho spisu odporcu a podobne aj z výroku napadnutého rozhodnutia, navrhovateľ má trvalé bydlisko v obci Ž., teda jeho všeobecným súdom je v zmysle cit. ust. § 85 ods. 1 O.s.p Okresný súd Nitra, ktorý sa nachádza v služobnom obvode Krajského súdu v Nitre. Na tejto skutočnosti nič nemení fakt, že navrhovateľ sa v čase vydania napadnutého rozhodnutia, podobne ako v čase podania opravného prostriedku voči nemu nachádzal v Ú. na B.S. I. R. W. U. Ú. na B. B. H., nakoľko toto miesto dočasného pobytu navrhovateľa nie je jeho bydliskom i keď sa tam aktuálne zdržuje (resp. zdržoval). Nakoľko predmetom súdneho konania je preskúmanie rozhodnutia odporcu podľa § 250l a nasl. O.s.p., pričom miesta príslušnosť krajského súdu je špeciálne upravená ust. § 14c písm. b/ zák. č. 371/2004 Z.z. súd dospel k názoru, že na prejednanie veci nie je miestne príslušný, ale že na jej prejednanie je miestne príslušný Krajský súd v Banskej Bystrici. Preto súd rozhodol tak, ako to je uvedené vo výrokovej časti tohto uznesenia. Po právoplatnosti tohto uznesenia bude spis zaslaný miestne príslušnému Krajskému súdu v Banskej Bystrici, ktorý vec prejedná a rozhodne v jej merite. Poučenie: Proti tomuto uzneseniu odvolanie nie je prípustné.

